CPW กำไรไตรมาส 1 หด 29% เหลือ 18 ลบ. หลังต้นทุน-ค่าใช้จ่ายเพิ่ม
CPW กำไรไตรมาส 1 หด 29% เหลือ 18 ลบ. จากไตรมาส 1/64 อยู่ที่ 25 ลบ. หลังต้นทุนเพิ่ม และค่าใช้จ่ายในการขาย-บริหารเพิ่มขึ้น
CPW กำไรไตรมาส 1 หด 29% เหลือ 18 ลบ. จากไตรมาส 1/64 อยู่ที่ 25 ลบ. หลังต้นทุนเพิ่ม และค่าใช้จ่ายในการขาย-บริหารเพิ่มขึ้น
12 พ.ค. 2565

บริษัท คอปเปอร์ ไวร์ด จำกัด (มหาชน) หรือ CPW รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีค่าใช้จ่ายในการขายของไตรมาส 1/2565 อยู่ที่ 155.62 ล้านบาท ซึ่งสัดส่วนค่าใช้จ่ายในการขายเมื่อเทียบกับรายได้รวมของบริษัทฯ เพิ่มขึ้นจาก 8.28% ในไตรมาส 1/2564 อยู่ที่ 8.67% ในไตรมาส 1/2565 ซึ่งการเพิ่มขึ้นของค่าใช้จ่ายในการขายมีสาเหตุหลักมาจากการเพิ่มขึ้นของค่าเช่า และค่าใช้จ่ายเกี่ยวกับพนักงานจากร้านค้าปลีกที่รับโอนจากบริษัท ไอบิส พลัส เน็ทเวอร์ค จำกัด
อีกทั้งมีค่าใช้จ่ายในการบริหารอยู่ที่ 42.58 ล้านบาท คิดเป็น2.37% ของรายได้รวม ซึ่งการเพิ่มขึ้นของค่าใช้จ่ายในการบริหารมีสาเหตุหลักมาจากการเพิ่มขึ้นของค่าใช้จ่ายเกี่ยวกับพนักงาน และค่าตัดจำหน่ายสินทรัพย์ไม่มีตัวตนจำนวน 1.69 ล้านบาทจากการซื้อและรับโอนกิจการและทรัพย์สินของบริษัท ไอบิส พลัส เน็ทเวอร์ค จำกัด
นอกจากนี้ต้นทุนทางการเงินอยู่ที่ 14.40 ล้านบาท คิดเป็น 0.80% ของรายได้รวม ในขณะที่ปีก่อนหน้ามีจำนวน 2.34 ล้านบาท คิดเป็น 0.23% ของรายได้รวม ซึ่งการเพิ่มขึ้นของต้นทุนทางการเงินมีสาเหตุหลักมาจากดอกเบี้ยจากเงินกู้ยืมระยะยาวจากสถาบันการเงิน และดอกเบี้ยจากเจ้าหนี้ค่าซื้อธุรกิจ